|  |  |
| --- | --- |
| **BORZI BARBARA** | **Konzulens:** |
| 7. aktív félév | **Dr. Hegedűs Szilárd** |
| Pénzügy és számvitel | egyetemi docens |
| BGE PSZK | BGE PSZK |

**A KISKERESKEDELMI ADÓ HATÁSA A KISKERESKEDELMI SZEKTORRA**

A kiskereskedelmi adó sokak számára ismerős fogalom lehet, ha más nem, a megjelenésének hatását mindennapjaink során tapasztalhatjuk. Ezen tanulmány célja a Magyarországon hatályban lévő kiskereskedelmi adó kiskereskedelmi vállalatokra gyakorolt hatásainak feltárása. A vizsgált adónemnek a bemutatása és mértékének az alakulása után kvantitatív kutatási módszerekkel kerül megfigyelés alá az összes érintett vállalat csoportokra bontva méret és tulajdoni viszony alapján. A kutatás során különös figyelem irányul az egyes csoportok között megfigyelhető eltérésekre. Ezen elemzések rávilágítanak arra, hogy mely vállalatcsoportot érinti leginkább ez az adó.

Az elemzések eredményeképp azonosításra kerül a kiskereskedelmi adó kapcsán leginkább érintett három vezető vállalat: a Lidl Magyarország Kereskedelmi Bt., a SPAR Magyarország Kereskedelmi Kft. és a TESCO-GLOBAL Áruházak Zrt. Ezek a vállalatok külső beszámolóelemzés alá esnek, lehetőséget nyújtva arra, hogy az adó vállalati hatásait közelebbről, egyedi kontextusban is meg lehessen vizsgálni.

A tanulmány elérte célját, rávilágított arra, hogy az adó az egyes csoportok között meglehetősen aránytalanul oszlik el, jelentős hatást gyakorolva bizonyos vállalatok nyereségességére.